CELEX: 32020R2036
Language: mt
Date: 2020-12-09 00:00:00
Title: Ir-Regolament ta’ Implimentazzjoni tal-Kummissjoni (UE) 2020/2036 tad-9 ta’ Diċembru 2020 li jemenda r-Regolament (UE) Nru 965/2012 fir-rigward tar-rekwiżiti għall-kompetenza u l-metodi ta’ taħriġ tal-ekwipaġġ tat-titjira u l-posponiment tad-dati tal-applikazzjoni ta’ ċerti miżuri fil-kuntest tal-pandemija tal-COVID-19

11.12.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 416/24
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2020/2036
         tad-9 ta’ Diċembru 2020
         li jemenda r-Regolament (UE) Nru 965/2012 fir-rigward tar-rekwiżiti għall-kompetenza u l-metodi ta’ taħriġ tal-ekwipaġġ tat-titjira u l-posponiment tad-dati tal-applikazzjoni ta’ ċerti miżuri fil-kuntest tal-pandemija tal-COVID-19
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91 (1), u b’mod partikolari l-Artikolu 31 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) Nru 965/2012 (2) jistabbilixxi r-rekwiżiti li l-operaturi tal-inġenji tal-ajru jeħtieġ li jikkonformaw magħhom fir-rigward tat-taħriġ operazzjonali rikorrenti u l-kontroll tal-bdoti tagħhom.
                  
               
                     (2)
                  
                  
                     Il-Pjan Ewropew għas-Sikurezza tal-Avjazzjoni adottat mill-Aġenzija tas-Sikurezza tal-Avjazzjoni tal-Unjoni Ewropea (“l-Aġenzija”) skont l-Artikolu 6 tar-Regolament (UE) 2018/1139, identifika li huwa ta’ importanza kbira lil-persunal tal-avjazzjoni jkollu l-kompetenzi xierqa u li l-metodi ta’ taħriġ jeħtieġ li jiġu adattati biex jiżguraw li l-persunal ikun kapaċi jlaħħaq mat-teknoloġiji emerġenti l-ġodda u mal-kumplessità li dejjem qed tiżdied tas-sistema tal-avjazzjoni.
                  
               
                     (3)
                  
                  
                     Fl-2013, l-Organizzazzjoni tal-Avjazzjoni Ċivili Internazzjonali (ICAO) ippubblikat il-“Manual of evidence-based training” (il-Manwal ta’ taħriġ ibbażat fuq l-evidenza) (Dok 9995 AN/497), li fih qafas ta’ kompetenza (“kompetenzi ewlenin”) meħtieġ għal operat b’mod sikur, effettiv u effiċjenti f’ambjent kummerċjali tat-trasport bl-ajru u d-deskrizzjonijiet korrispondenti u indikaturi ta’ mġiba relatati għall-evalwazzjoni ta’ dawk il-kompetenzi. Il-kompetenzi tat-taħriġ ibbażat fuq l-evidenza (“EBT”), jinkludu dak li qabel kien magħruf fit-taħriġ tal-bdoti bħala għarfien, ħiliet u attitudnijiet tekniċi u mhux tekniċi (“KSA”).
                  
               
                     (4)
                  
                  
                     L-għan tal-EBT huwa li jtejjeb is-sikurezza u li jtejjeb il-kompetenzi tal-ekwipaġġi tat-titjiriet biex joperaw l-inġenji tal-ajru b’mod sikur fir-reġimi kollha tat-titjiriet u biex ikunu jistgħu jidentifikaw u jimmaniġġaw sitwazzjonijiet mhux mistennija. Il-kunċett tal-EBT huwa mfassal biex jimmassimizza t-tagħlim u jillimita l-kontroll formali.
                  
               
                     (5)
                  
                  
                     Għalhekk, jenħtieġ li r-Regolament tal-Kummissjoni (UE) Nru 965/2012 jiġi emendat f’konformità mad-Dokument 9995 tal-ICAO “Manwal dwar it-taħriġ ibbażat fuq l-evidenza” sabiex jiġu introdotti rekwiżiti dwar il-forniment ta’ taħriġ, kontroll u valutazzjoni tal-programm EBT, u biex l-awtoritajiet ikunu jistgħu japprovaw l-EBT tal-linja bażi, li jissostitwixxi kontrolli preċedenti, jiġifieri il-Verifika tal-Profiċjenza tal-Operatur (OPC) u l-Verifika tal-Profiċjenza tal-Liċenzja (LPC). Dan se jippermetti approċċ uniku għat-taħriġ rikorrenti fl-operatur.
                  
               
                     (6)
                  
                  
                     Il-pandemija tal-COVID-19 xekklet serjament il-kapaċità tal-Istati Membri u tal-industrija tal-avjazzjoni biex iħejju għall-applikazzjoni ta’ għadd ta’ Regolamenti ta’ Implimentazzjoni adottati dan l-aħħar fil-qasam tas-sikurezza tal-avjazzjoni.
                  
               
                     (7)
                  
                  
                     Ir-Regolament tal-Kummissjoni (UE) Nru 965/2012 jeħtieġ li r-reġistraturi tal-vuċi fil-kabina tal-pilota (CVR, bil-kapaċità li jirreġistraw 25 siegħa) jiġu installati u jintużaw mill-1 ta’ Jannar 2021. Sabiex jiġi evitat piż finanzjarju sproporzjonat għall-operaturi tal-inġenji tal-ajru u għall-manifatturi tal-ajruplani li l-kunsinna tagħhom lill-operaturi kienet skedata qabel l-1 ta’ Jannar 2021 iżda li sussegwentement ġiet imfixkla mill-pandemija tal-COVID-19, l-applikazzjoni ta’ dak ir-rekwiżit jenħtieġ li tiġi posposta.
                  
               
                     (8)
                  
                  
                     L-Aġenzija vverifikat li l-posponiment tal-applikazzjoni tar-rekwiżit imsemmi fil-premessa 7 bi żmien limitat huwa possibbli mingħajr ma jkollu effett detrimentali fuq is-sikurezza tal-avjazzjoni.
                  
               
                     (9)
                  
                  
                     L-Aġenzija ħejjiet abbozz ta’ regoli ta’ implimentazzjoni u ppreżentathom mal-Opinjoni Nru 08/2019 (3) f’konformità mal-punti (b) u (c) tal-Artikolu 75(2) u mal-Artikolu 76(1) tar-Regolament (UE) 2018/1139.
                  
               
                     (10)
                  
                  
                     Il-miżuri previsti f’dan ir-Regolament huma skont l-opinjoni tal-kumitat stabbilit f’konformità mal-Artikolu 127 tar-Regolament (UE) 2018/1139,
                  
               ADOTTAT DAN IR-REGOLAMENT:
         
            Artikolu 1
            Emendi għar-Regolament (UE) Nru 965/2012
            L-Annessi I, II u III tar-Regolament (UE) Nru 965/2012 huma emendati f’konformità mal-Anness ta’ dan ir-Regolament.
         
         
            Artikolu 2
            Data tad-dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Diċembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 212, 22.8.2018, p. 1.
         
            (2)  Ir-Regolament tal-Kummissjoni (UE) Nru 965/2012 tal-5 ta’ Ottubru 2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill (ĠU L 296, 25.10.2012, p. 1).
         
            (3)  https://www.easa.europa.eu/document-library/opinions
      
      
         
            ANNESS
            L-Annessi I, II u III tar-Regolament tal-Kummissjoni (UE) Nru 965/2012 huma emendati kif ġej:
            
                        (1)
                     
                     
                        L-Anness I huwa emendat kif ġej:
                        
                                     
                                 
                                 
                                    Jiddaħħlu d-definizzjonijiet li ġejjin:
                                    
                                                “(23a)
                                             
                                             
                                                “kompetenza” tfisser dimensjoni tal-prestazzjoni umana li tintuża biex wieħed ibassar b’mod affidabbli l-prestazzjoni b’suċċess fuq ix-xogħol u li tintwera u tiġi osservata permezz ta’ mġibiet li jimmobilizzaw l-għarfien, il-ħiliet u l-attitudnijiet rilevanti biex jitwettqu attivitajiet jew kompiti taħt kundizzjonijiet speċifikati;
                                             
                                          
                                                (23b)
                                             
                                             
                                                “taħriġ ibbażat fuq il-kompetenza” tfisser programmi ta’ valutazzjoni u taħriġ li huma kkaratterizzati minn orjentazzjoni tal-prestazzjoni, enfasi fuq l-istandards tal-prestazzjoni u l-kejl tagħhom u l-iżvilupp tat-taħriġ skont l-istandards ta’ prestazzjoni speċifikati;
                                             
                                          
                                                (23c)
                                             
                                             
                                                “qafas ta’ kompetenza” tfisser sett komplut ta’ kompetenzi identifikati li huma żviluppati, imħarrġa u vvalutati fil-programm ta’ taħriġ ibbażat fuq l-evidenza tal-operatur bl-użu ta’ xenarji li huma rilevanti għall-operazzjonijiet u li huwa wiesa’ biżżejjed biex iħejji lill-bdot għal theddid u żbalji previsti kif ukoll għal dawk mhux previsti;
                                             
                                          
                                                (42d)
                                             
                                             
                                                “modulu tal-EBT” tfisser kombinazzjoni ta’ sessjonijiet f’tagħmir għat-taħriġ fis-simulazzjoni tat-titjir ikkwalifikat bħala parti mill-perjodu ta’ 3 snin ta’ valutazzjoni u ta’ taħriġ rikorrenti;
                                             
                                          
                                                (47a)
                                             
                                             
                                                “reġistrazzjoni” tfisser l-azzjoni amministrattiva mwettqa mill-operatur fejn bdot jipparteċipa fil-programm tal-EBT tal-operatur;
                                             
                                          
                                                (47b)
                                             
                                             
                                                “bdot irreġistrat” tfisser il-bdot li jipparteċipa fil-programm ta’ taħriġ rikorrenti tal-EBT;
                                             
                                          
                                                (47c)
                                             
                                             
                                                “ekwivalenza tal-approċċi” tfisser l-approċċi kollha li jpoġġu domanda addizzjonali fuq ekwipaġġ profiċjenti irrispettivament minn jekk jintużawx jew le fil-moduli tal-EBT;
                                             
                                          
                                                (47d)
                                             
                                             
                                                “ekwivalenza tal-ħsarat” tfisser il-ħsarat kollha li jpoġġu domanda sinifikanti fuq ekwipaġġ profiċjenti irrispettivament minn jekk jintużawx jew le fil-moduli tal-EBT;
                                             
                                          
                                                (47e)
                                             
                                             
                                                “fażi ta’ evalwazzjoni” tfisser waħda mill-fażijiet ta’ modulu tal-EBT li hija xenarju ta’ titjir orjentat lejn it-titjir tal-linja tal-ajru, li tirrappreżenta l-ambjent tal-operatur li matulu jkun hemm okkorrenza waħda jew aktar biex jiġu evalwati l-elementi ewlenin tal-qafas ta’ kompetenza definit;
                                             
                                          
                                                (47f)
                                             
                                             
                                                “taħriġ ibbażat fuq l-evidenza (EBT)” tfisser valutazzjoni u taħriġ ibbażati fuq data operattiva li hija kkaratterizzata mill-iżvilupp u mill-valutazzjoni tal-kapaċità ġenerali ta’ bdot f’firxa ta’ kompetenzi (qafas ta’ kompetenza) aktar milli mill-kejl tal-prestazzjoni f’avvenimenti jew f’manuvri individwali;
                                             
                                          
                                                (69b)
                                             
                                             
                                                “tagħlim fis-sit” tfisser teknika użata fil-fażi ta’ taħriġ tal-manuvri jew fil-fażi ta’ taħriġ ibbażat fuq ix-xenarji, fejn l-għalliema jistgħu:
                                                
                                                            (a)
                                                         
                                                         
                                                            jipprovdu struzzjonijiet sempliċi lil bdot wieħed; jew
                                                         
                                                      
                                                            (b)
                                                         
                                                         
                                                            iwettqu eżerċizzji predeterminati filwaqt li jaġixxu, f’sit ta’ pilota, bħala bdot itir (PF) jew bdot ta’ monitoraġġ (PM) għal:
                                                            
                                                                        (1)
                                                                     
                                                                     
                                                                        il-wiri ta’ tekniki; u/jew
                                                                     
                                                                  
                                                                        (2)
                                                                     
                                                                     
                                                                        t-tqanqil tal-bdot l-ieħor biex jintervjeni jew jinteraġixxi;
                                                                     
                                                                  
                                                      
                                          
                                                (69c)
                                             
                                             
                                                “il-konkordanza tal-għalliem” tfisser il-konsistenza jew l-istabbiltà ta’ punteġġi bejn għalliema differenti tal-EBT li jagħti punteġġ (jew punteġġi) ta’ kemm hemm omoġeneità, jew kunsens, fil-klassifikazzjonijiet mogħtija mill-għalliema (il-klassifikaturi);
                                             
                                          
                                                (72a)
                                             
                                             
                                                “xenarju ta’ titjir orjentat lejn it-titjir tal-linja tal-ajru” tfisser il-valutazzjoni u t-taħriġ li jinvolvu simulazzjoni realistika, “fil-ħin reali”, tal-missjoni sħiħa ta’ xenarji li huma rappreżentattivi tal-operazzjonijiet tat-titjir tal-linja tal-ajru;
                                             
                                          
                                                (76b)
                                             
                                             
                                                “fażi ta’ taħriġ tal-manuvri” tfisser fażi ta’ modulu tal-EBT li matulha, skont il-ġenerazzjoni tal-inġenju tal-ajru, l-ekwipaġġ ikollu żmien biex jipprattika u jtejjeb il-prestazzjoni f’eżerċizzji prinċipalment ibbażati fuq ħiliet psikomotorji bil-kisba ta’ rotta tat-titjira preskritta jew permezz tat-twettiq ta’ avveniment preskritt għal riżultat preskritt;
                                             
                                          
                                                (76c)
                                             
                                             
                                                “programm imħallat tal-EBT” tfisser programm ta’ taħriġ u kontroll rikorrenti ta’ operatur skont il-punt ORO.FC.230, li porzjon minnu huwa ddedikat għall-applikazzjoni tal-EBT iżda li ma jissostitwixxix il-kontrolli tal-profiċjenza skont l-Appendiċi 9 tal-Anness I (il-Parti-FCL) tar-Regolament (UE) Nru 1178/2011;
                                             
                                          
                                                (98a)
                                             
                                             
                                                “profiċjenti” tfisser li jkunu ntwerew il-ħiliet, l-għarfien u l-attitudnijiet meħtieġa biex jitwettaq kull kompitu definit skont l-istandard preskritt;
                                             
                                          
                                                (105b)
                                             
                                             
                                                “fażi ta’ taħriġ ibbażat fuq xenarju” tfisser fażi ta’ modulu tal-EBT li tiffoka fuq l-iżvilupp ta’ kompetenzi, filwaqt li l-bdot ikun imħarreġ biex itaffi r-riskji l-aktar kritiċi identifikati għall-ġenerazzjoni tal-inġenju tal-ajru. Jenħtieġ li tinkludi l-ġestjoni ta’ theddid speċifiku għall-operatur u ta’ żbalji f’ambjent orjentat lejn il-linja tal-ajru f’ħin reali;”
                                             
                                          
                              
                  
                        (2)
                     
                     
                        L-Anness II (il-Parti-ARO) huwa emendat kif ġej:
                        
                                     
                                 
                                 
                                    jiddaħħal il-punt ARO.OPS.226 li ġej:
                                    “ARO.OPS.226 Approvazzjoni u sorveljanza ta’ programmi ta’ taħriġ ibbażati fuq l-evidenza
                                    
                                                (a)
                                             
                                             
                                                Meta awtorità kompetenti tagħti approvazzjoni għall-programmi tal-EBT, l-ispetturi jridu jirċievu l-kwalifiki u t-taħriġ fil-prinċipji, fl-applikazzjoni, fil-proċessi tal-approvazzjoni u fis-sorveljanza kontinwata tal-EBT.
                                             
                                          
                                                (b)
                                             
                                             
                                                L-awtorità kompetenti għandha tivvaluta u tissorvelja l-programm tal-EBT, flimkien mal-proċessi li jappoġġaw l-implimentazzjoni tal-programm tal-EBT u l-effettività tiegħu.
                                             
                                          
                                                (c)
                                             
                                             
                                                Malli tirċievi applikazzjoni għall-approvazzjoni ta’ programm tal-EBT, l-awtorità kompetenti għandha:
                                                
                                                            (1)
                                                         
                                                         
                                                            tiżgura r-riżoluzzjoni tas-sejbiet tal-livell 1 fl-oqsma li se jappoġġaw l-applikazzjoni tal-programm tal-EBT;
                                                         
                                                      
                                                            (2)
                                                         
                                                         
                                                            tivvaluta l-kapaċità tal-operatur li jappoġġa l-implimentazzjoni tal-programm tal-EBT. L-elementi li ġejjin għandhom jitqiesu bħala minimu:
                                                            
                                                                        (i)
                                                                     
                                                                     
                                                                        il-maturità u l-kapaċità tas-sistema ta’ ġestjoni tal-operatur fl-oqsma li se jappoġġaw l-applikazzjoni tal-programm tal-EBT — b’mod partikolari, it-taħriġ tal-ekwipaġġ tat-titjira;
                                                                     
                                                                  
                                                                        (ii)
                                                                     
                                                                     
                                                                        l-adegwatezza tal-programm tal-EBT tal-operatur – il-programm tal-EBT għandu jikkorrispondi mad-daqs tal-operatur, u man-natura u mal-kumplessità tal-attivitajiet tiegħu, filwaqt li jitqiesu l-perikli u r-riskji assoċjati inerenti f’dawk l-attivitajiet;
                                                                     
                                                                  
                                                                        (iii)
                                                                     
                                                                     
                                                                        l-adegwatezza tas-sistema taż-żamma tar-rekords tal-operatur, b’mod partikolari fir-rigward tat-taħriġ, tal-kontrolli u tar-rekords tal-kwalifiki tal-ekwipaġġ tat-titjira, b’mod partikolari r-rekords ORO.GEN.220 u l-punti (c) u (d) ta’ ORO.MLR.115;
                                                                     
                                                                  
                                                                        (iv)
                                                                     
                                                                     
                                                                        l-adegwatezza tas-sistema ta’ klassifikazzjoni tal-operatur sabiex jiġu vvalutati l-kompetenzi tal-bdoti;
                                                                     
                                                                  
                                                                        (v)
                                                                     
                                                                     
                                                                        il-kompetenza u l-esperjenza tal-għalliema u ta’ persunal ieħor involut fil-programm tal-EBT fl-użu tal-proċessi u tal-proċeduri li jappoġġaw l-implimentazzjoni tal-programm tal-EBT; u
                                                                     
                                                                  
                                                                        (vi)
                                                                     
                                                                     
                                                                        l-pjan ta’ implimentazzjoni tal-EBT tal-operatur u valutazzjoni tar-riskju għas-sikurezza li tappoġġa l-programm tal-EBT sabiex jintwera kif jista’ jinkiseb livell ekwivalenti ta’ sikurezza għal dak tal-programm ta’ taħriġ attwali.
                                                                     
                                                                  
                                                      
                                          
                                                (d)
                                             
                                             
                                                L-awtorità kompetenti għandha tagħti approvazzjoni għall-programm tal-EBT meta l-valutazzjoni tikkonkludi li l-konformità ma’ mill-inqas ORO.FC.146, ORO.FC.231, u ORO.FC.232 hija żgurata.
                                             
                                          
                                                (e)
                                             
                                             
                                                Mingħajr preġudizzju għal ARO.GEN.120 (d) u (e), l-awtorità kompetenti għandha tinnotifika lill-Aġenzija meta tibda l-evalwazzjoni ta’ mezzi alternattivi ta’ konformità relatati mal-EBT.”
                                             
                                          
                              
                  
                        (3)
                     
                     
                        L-Anness III (il-Parti-ORO) huwa emendat kif ġej:
                        
                                    (a)
                                 
                                 
                                    il-punt ORO.FC.145 huwa sostitwit b’dan li ġej:
                                    “ORO.FC.145 Għoti ta’ taħriġ, kontroll u valutazzjoni
                                    
                                                (a)
                                             
                                             
                                                It-taħriġ, il-kontrolli u l-valutazzjonijiet kollha meħtieġa f’din is-Subparti għandhom jitwettqu f’konformità mal-programmi u s-sillabi tat-taħriġ stabbiliti mill-operatur fil-manwal tal-operat;
                                             
                                          
                                                (b)
                                             
                                             
                                                Meta jkun qed jistabbilixxi l-programmi u s-sillabi tat-taħriġ, l-operatur għandu jinkludi l-elementi rilevanti definiti fil-parti mandatorja tad-data tal-adegwatezza operattiva stabbilita f’konformità mar-Regolament (UE) Nru 748/2012.
                                             
                                          
                                                (c)
                                             
                                             
                                                Fil-każ ta’ operazzjonijiet CAT, it-taħriġ u l-programmi ta’ kontroll, inkluż is-sillabi u l-użu ta’ tagħmir għat-taħriġ fis-simulazzjoni tat-titjir (FSTDs) individwali, għandhom ikunu approvati mill-awtorità kompetenti.
                                             
                                          
                                                (d)
                                             
                                             
                                                Sa fejn ikun prattikabbli, l-FSTD għandu jirreplika l-inġenju tal-ajru użat mill-operatur. Id-differenzi bejn l-FSTD u l-inġenju tal-ajru għandhom ikunu deskritti u indirizzati permezz ta’ taħriġ jew għoti ta’ informazzjoni, skont kif ikun xieraq.
                                             
                                          
                                                (e)
                                             
                                             
                                                L-operatur għandu jistabbilixxi sistema biex jissorvelja b’mod xieraq il-bidliet fl-FSTD u biex jiżgura li dawn il-bidliet ma jaffettwawx l-adegwatezza tal-programmi tat-taħriġ.”;
                                             
                                          
                              
                                    (b)
                                 
                                 
                                    tiddaħħal il-parti ORO.FC.146 li ġejja:
                                    “ORO.FC.146 Persunal li jipprovdi taħriġ, kontrolli u valutazzjoni
                                    
                                                (a)
                                             
                                             
                                                It-taħriġ, il-kontrolli u l-valutazzjonijiet kollha meħtieġa f’din is-Subparti għandhom jitwettqu minn persunal ikkwalifikat b’mod xieraq.
                                             
                                          
                                                (b)
                                             
                                             
                                                Fil-każ ta’ taħriġ u kontrolli tat-titjiriet u tas-simulazzjoni tat-titjiriet, il-persunal li jkun qed jipprovdi t-taħriġ u li jwettaq il-kontrolli għandu jkun ikkwalifikat f’konformità mal-Anness I (il-Parti-FCL) tar-Regolament (UE) Nru 1178/2011.
                                             
                                          
                                                (c)
                                             
                                             
                                                Għal programm tal-EBT, il-persunal li jwettaq il-valutazzjoni u li jipprovdi t-taħriġ għandu:
                                                
                                                            (1)
                                                         
                                                         
                                                            ikollu ċertifikat ta’ għalliem jew ta’ eżaminatur tal-Anness I (il-Parti-FCL);
                                                         
                                                      
                                                            (2)
                                                         
                                                         
                                                            ilesti l-programm ta’ standardizzazzjoni għall-għalliema tal-EBT tal-operatur. Dan għandu jinkludi programm ta’ standardizzazzjoni inizjali u programm ta’ standardizzazzjoni rikorrenti.
                                                            It-tlestija tal-istandardizzazzjoni inizjali tal-EBT tal-operatur se tikkwalifika lill-għalliem biex iwettaq valutazzjoni prattika tal-EBT.
                                                         
                                                      
                                          
                                                (d)
                                             
                                             
                                                Minkejja l-punt (b) ta’ hawn fuq, l-evalwazzjoni tal-kompetenza b’rabta mal-attivitajiet tal-linja tal-ajru għandha titwettaq minn kmandant ikkwalifikat b’mod xieraq maħtur mill-operatur li huwa standardizzat fil-kunċetti tal-EBT u fil-valutazzjoni tal-kompetenzi (evalwatur tal-linja).”;
                                             
                                          
                              
                                    (c)
                                 
                                 
                                    jiddaħħal il-punt ORO.FC.231 li ġej:
                                    “ORO.FC.231 Taħriġ ibbażat fuq l-evidenza
                                    
                                                (a)
                                             
                                             
                                                PROGRAMM EBT
                                                
                                                            (1)
                                                         
                                                         
                                                            L-operatur jista’ jissostitwixxi r-rekwiżiti ta’ ORO.FC.230 billi jistabbilixxi, jimplimenta u jżomm programm tal-EBT xieraq approvat mill-awtorità kompetenti.
                                                            L-operatur għandu juri l-kapaċità tiegħu li jappoġġa l-implimentazzjoni tal-programm tal-EBT (inkluż pjan ta’ implimentazzjoni) u li jwettaq valutazzjoni tar-riskju tas-sikurezza li turi kif jinkiseb livell ekwivalenti ta’ sikurezza.
                                                         
                                                      
                                                            (2)
                                                         
                                                         
                                                            Il-programm tal-EBT għandu:
                                                            
                                                                        (i)
                                                                     
                                                                     
                                                                        jikkorrispondi għad-daqs tal-operatur, u għan-natura u għall-kumplessità tal-attivitajiet tiegħu, filwaqt li jqis il-perikli u r-riskji assoċjati inerenti f’dawk l-attivitajiet;
                                                                     
                                                                  
                                                                        (ii)
                                                                     
                                                                     
                                                                        jiżgura l-kompetenza tal-bdoti billi jivvaluta u jiżviluppa l-kompetenzi tal-bdoti meħtieġa għal operazzjoni sikura, effettiva u effiċjenti tal-inġenji tal-ajru;
                                                                     
                                                                  
                                                                        (iii)
                                                                     
                                                                     
                                                                        jiżgura li kull bdot ikun espost għas-suġġetti ta’ valutazzjoni u ta’ taħriġ derivati f’konformità ma’ ORO.FC.232;
                                                                     
                                                                  
                                                                        (iv)
                                                                     
                                                                     
                                                                        jinkludi mill-inqas sitt moduli tal-EBT distribwiti fuq programm ta’ 3 snin; kull modulu tal-EBT għandu jikkonsisti minn fażi ta’ evalwazzjoni u minn fażi ta’ taħriġ. Il-perjodu ta’ validità ta’ modulu tal-EBT għandu jkun ta’ 12-il xahar;
                                                                        
                                                                                    (A)
                                                                                 
                                                                                 
                                                                                    Il-fażi ta’ evalwazzjoni tinkludi xenarju (jew xenarji) ta’ titjir orjentat lejn it-titjir tal-linja tal-ajru sabiex jiġu vvalutati l-kompetenzi kollha u jiġu identifikati l-ħtiġijiet individwali tat-taħriġ.
                                                                                 
                                                                              
                                                                                    (B)
                                                                                 
                                                                                 
                                                                                    Il-fażi ta’ taħriġ tinkludi:
                                                                                    
                                                                                                (a)
                                                                                             
                                                                                             
                                                                                                il-fażi ta’ taħriġ tal-manuvri, li tinkludi taħriġ għall-profiċjenza f’ċerti manuvri definiti;
                                                                                             
                                                                                          
                                                                                                (b)
                                                                                             
                                                                                             
                                                                                                il-fażi ta’ taħriġ ibbażat fuq ix-xenarji, li tinkludi xenarju (jew xenarji) ta’ titjir orjentat lejn it-titjir tal-linja tal-ajru sabiex jiġu żviluppati kompetenzi u jiġu indirizzati ħtiġijiet individwali ta’ taħriġ.
                                                                                             
                                                                                          
                                                                              Il-fażi ta’ taħriġ għandha titwettaq b’mod f’waqtu wara l-fażi ta’ evalwazzjoni.
                                                                     
                                                                  
                                                      
                                                            (3)
                                                         
                                                         
                                                            L-operatur għandu jiżgura li kull bdot irreġistrat fil-programm tal-EBT ilesti:
                                                            
                                                                        (i)
                                                                     
                                                                     
                                                                        minimu ta’ żewġ moduli tal-EBT fil-perjodu ta’ validità tal-klassifikazzjoni tat-tip, separati b’perjodu ta’ mhux inqas minn 3 xhur. Il-modulu tal-EBT jitlesta meta:
                                                                        
                                                                                    (A)
                                                                                 
                                                                                 
                                                                                    il-kontenut tal-programm tal-EBT jitlesta għal dak il-modulu tal-EBT (espożizzjoni tal-bdot għas-suġġetti ta’ valutazzjoni u taħriġ); u
                                                                                 
                                                                              
                                                                                    (B)
                                                                                 
                                                                                 
                                                                                    jintwera livell aċċettabbli ta’ prestazzjoni fil-kompetenzi kollha osservati;
                                                                                 
                                                                              
                                                                  
                                                                        (ii)
                                                                     
                                                                     
                                                                        evalwazzjoni(jiet) tal-kompetenza tal-linja; u
                                                                     
                                                                  
                                                                        (iii)
                                                                     
                                                                     
                                                                        taħriġ ta’ fuq l-art.
                                                                     
                                                                  
                                                      
                                                            (4)
                                                         
                                                         
                                                            L-operatur għandu jistabbilixxi programm ta’ assigurazzjoni tal-istandardizzazzjoni u l-konkordanza tal-għalliema tal-EBT sabiex jiżgura li l-għalliema involuti fl-EBT ikunu kwalifikati kif suppost biex iwettqu l-kompiti tagħhom.
                                                            
                                                                        (i)
                                                                     
                                                                     
                                                                        L-għalliema kollha jridu jkunu soġġetti għal dan il-programm;
                                                                     
                                                                  
                                                                        (ii)
                                                                     
                                                                     
                                                                        L-operatur għandu juża metodi u metriċi xierqa biex jivvaluta l-konkordanza;
                                                                     
                                                                  
                                                                        (iii)
                                                                     
                                                                     
                                                                        L-operatur għandu juri li l-għalliema għandhom konkordanza suffiċjenti.
                                                                     
                                                                  
                                                      
                                                            (5)
                                                         
                                                         
                                                            Il-programm tal-EBT jista’ jinkludi proċeduri ta’ kontinġenza għal ċirkostanzi mhux previsti li jistgħu jaffettwaw it-twettiq tal-moduli tal-EBT. L-operatur għandu juri l-ħtieġa għal dawk il-proċeduri. Il-proċeduri għandhom jiżguraw li bdot ma jkomplix bl-operazzjonijiet tat-titjir tal-linja tal-ajru jekk il-prestazzjoni osservata kienet taħt il-livell minimu aċċettabbli. Dawn jistgħu jinkludu:
                                                            
                                                                        (i)
                                                                     
                                                                     
                                                                        perjodu ta’ separazzjoni differenti bejn il-moduli tal-EBT; u
                                                                     
                                                                  
                                                                        (ii)
                                                                     
                                                                     
                                                                        ordni differenti tal-fażijiet tal-modulu tal-EBT.
                                                                     
                                                                  
                                                      
                                          
                                                (b)
                                             
                                             
                                                QAFAS TA’ KOMPETENZA
                                                L-operatur għandu juża qafas ta’ kompetenza għall-aspetti kollha tal-valutazzjoni u t-taħriġ fi ħdan programm tal-EBT. Il-qafas ta’ kompetenza għandu:
                                                
                                                            (1)
                                                         
                                                         
                                                            jkun komprensiv, preċiż u ta’ tip li jista’ jintuża;
                                                         
                                                      
                                                            (2)
                                                         
                                                         
                                                            jinkludi mġibiet osservabbli meħtieġa għal operazzjonijiet sikuri, effettivi u effiċjenti;
                                                         
                                                      
                                                            (3)
                                                         
                                                         
                                                            jinkludi sett definit ta’ kompetenzi, id-deskrizzjonijiet tagħhom u l-imġibiet osservabbli assoċjati magħhom.
                                                         
                                                      
                                          
                                                (c)
                                             
                                             
                                                PRESTAZZJONI TAS-SISTEMA TA’ TAĦRIĠ
                                                
                                                            (1)
                                                         
                                                         
                                                            Il-prestazzjoni tas-sistema tal-EBT għandha titkejjel u tiġi evalwata permezz ta’ proċess ta’ feedback sabiex:
                                                            
                                                                        (i)
                                                                     
                                                                     
                                                                        jiġi vvalidat u rfinat il-programm tal-EBT tal-operatur;
                                                                     
                                                                  
                                                                        (ii)
                                                                     
                                                                     
                                                                        jiġi aċċertat li l-programm tal-EBT tal-operatur jiżviluppa l-kompetenzi tal-bdot.
                                                                     
                                                                  
                                                      
                                                            (2)
                                                         
                                                         
                                                            Il-proċess ta’ feedback għandu jiġi inkluż fis-sistema ta’ ġestjoni tal-operatur.
                                                         
                                                      
                                                            (3)
                                                         
                                                         
                                                            L-operatur għandu jiżviluppa proċeduri li jirregolaw il-protezzjoni tad-data tal-EBT.
                                                         
                                                      
                                          
                                                (d)
                                             
                                             
                                                SISTEMA TA’ KLASSIFIKAZZJONI
                                                
                                                            (1)
                                                         
                                                         
                                                            L-operatur għandu juża sistema ta’ klassifikazzjoni biex jivvaluta l-kompetenzi tal-bdoti. Is-sistema ta’ klassifikazzjoni għandha tiżgura:
                                                            
                                                                        (i)
                                                                     
                                                                     
                                                                        livell suffiċjenti ta’ dettall li jippermetti kejl akkurat u utli tal-prestazzjoni individwali;
                                                                     
                                                                  
                                                                        (ii)
                                                                     
                                                                     
                                                                        kriterju ta’ prestazzjoni u skala għal kull kompetenza, b’punt fuq l-iskala li jiddetermina l-livell minimu aċċettabbli li għandu jinkiseb għat-twettiq ta’ operazzjonijiet tat-titjir tal-linja tal-ajru. L-operatur għandu jiżviluppa proċeduri biex jindirizza prestazzjoni baxxa tal-bdot;
                                                                     
                                                                  
                                                                        (iii)
                                                                     
                                                                     
                                                                        integrità tad-data;
                                                                     
                                                                  
                                                                        (iv)
                                                                     
                                                                     
                                                                        sigurtà tad-data.
                                                                     
                                                                  
                                                      
                                                            (2)
                                                         
                                                         
                                                            L-operatur għandu jivverifika f’intervalli regolari l-preċiżjoni tas-sistema ta’ klassifikazzjoni skont sistema ta’ referenza bbażata fuq kriterji.
                                                         
                                                      
                                          
                                                (e)
                                             
                                             
                                                TAGĦMIR ADATTAT TA’ TAĦRIĠ U VOLUM TA’ SIGĦAT BIEX JITLESTA L-PROGRAMM TAL-EBT TAL-OPERATUR
                                                
                                                            (1)
                                                         
                                                         
                                                            Kull modulu tal-EBT għandu jitwettaq f’FSTD b’livell ta’ kwalifika adegwat biex jiġi żgurat it-twassil korrett tas-suġġetti tal-valutazzjoni u t-taħriġ.
                                                         
                                                      
                                                            (2)
                                                         
                                                         
                                                            L-operatur għandu jipprovdi volum suffiċjenti ta’ sigħat fit-tagħmir ta’ taħriġ xieraq għall-bdot biex ilesti l-programm tal-EBT tal-operatur. Il-kriterji biex jiġi ddeterminat il-volum tal-programm tal-EBT huma kif ġej:
                                                            
                                                                        (i)
                                                                     
                                                                     
                                                                        Il-volum jikkorrispondi għad-daqs u l-kumplessità tal-programm tal-EBT;
                                                                     
                                                                  
                                                                        (ii)
                                                                     
                                                                     
                                                                        Il-volum huwa biżżejjed biex jitlesta l-programm tal-EBT;
                                                                     
                                                                  
                                                                        (iii)
                                                                     
                                                                     
                                                                        Il-volum jiżgura programm tal-EBT effettiv li jqis ir-rakkomandazzjonijiet ipprovduti mill-ICAO, mill-Aġenzija u mill-awtorità kompetenti;
                                                                     
                                                                  
                                                                        (iv)
                                                                     
                                                                     
                                                                        Il-volum jikkorrispondi għat-teknoloġija tal-mezzi ta’ taħriġ użati.
                                                                     
                                                                  
                                                      
                                          
                                                (f)
                                             
                                             
                                                EKWIVALENZA TAL-ĦSARAT
                                                
                                                            (1)
                                                         
                                                         
                                                            Kull bdot għandu jirċievi valutazzjoni u taħriġ fil-ġestjoni tal-ħsarat fis-sistema tal-inġenju tal-ajru.
                                                         
                                                      
                                                            (2)
                                                         
                                                         
                                                            Ħsarat fis-sistemi tal-inġenji tal-ajru li jqiegħdu domanda sinifikanti fuq ekwipaġġ profiċjenti għandhom jiġu organizzati b’referenza għall-karatteristiċi li ġejjin:
                                                            
                                                                        (i)
                                                                     
                                                                     
                                                                        immedjatezza;
                                                                     
                                                                  
                                                                        (ii)
                                                                     
                                                                     
                                                                        kumplessità;
                                                                     
                                                                  
                                                                        (iii)
                                                                     
                                                                     
                                                                        degradazzjoni tal-kontroll tal-inġenju tal-ajru;
                                                                     
                                                                  
                                                                        (iv)
                                                                     
                                                                     
                                                                        telf tal-istrumentazzjoni;
                                                                     
                                                                  
                                                                        (v)
                                                                     
                                                                     
                                                                        ġestjoni tal-konsegwenzi.
                                                                     
                                                                  
                                                      
                                                            (3)
                                                         
                                                         
                                                            Kull bdot għandu jkun espost għal mill-inqas malfunzjonament wieħed għal kull karatteristika fil-frekwenza stabbilita mit-tabella tas-suġġetti tal-valutazzjoni u tat-taħriġ.
                                                         
                                                      
                                                            (4)
                                                         
                                                         
                                                            Il-profiċjenza murija fil-ġestjoni ta’ ħsara waħda titqies ekwivalenti għall-profiċjenza murija fil-ġestjoni ta’ ħsarat oħra bl-istess karatteristiċi.
                                                         
                                                      
                                          
                                                (g)
                                             
                                             
                                                EKWIVALENZA TAL-APPROĊĊI RILEVANTI GĦALL-OPERAZZJONIJIET
                                                
                                                            (1)
                                                         
                                                         
                                                            L-operatur għandu jiżgura li kull bdot jirċievi taħriġ regolari fit-twettiq tat-tipi ta’ approċċi u l-metodi ta’ approċċi rilevanti għall-operazzjonijiet.
                                                         
                                                      
                                                            (2)
                                                         
                                                         
                                                            Dan it-taħriġ għandu jinkludi approċċi li jqiegħdu domanda addizzjonali fuq ekwipaġġ profiċjenti.
                                                         
                                                      
                                                            (3)
                                                         
                                                         
                                                            Dan it-taħriġ għandu jinkludi l-approċċi li jeħtieġu approvazzjoni speċifika f’konformità mal-Anness V (il-Parti-SPA) ta’ dan ir-Regolament.
                                                         
                                                      
                                          
                                                (h)
                                             
                                             
                                                EVALWAZZJONI TAL-KOMPETENZA B’RABTA MAL-ATTIVITAJIET TAL-LINJA TAL-AJRU
                                                
                                                            (1)
                                                         
                                                         
                                                            Perjodikament, kull bdot għandu jagħmel evalwazzjoni tal-kompetenza b’rabta mal-attivitajiet tat-titjir tal-linja tal-ajru f’inġenju tal-ajru biex juri t-twettiq sikur, effettiv u effiċjenti tal-operazzjonijiet normali tat-titjir tal-linja tal-ajru deskritti fil-manwal tal-operat.
                                                         
                                                      
                                                            (2)
                                                         
                                                         
                                                            Il-perjodu ta’ validità ta’ evalwazzjoni tal-kompetenza b’rabta mal-attivitajiet tal-linja tal-ajru għandu jkun ta’ 12-il xahar.
                                                         
                                                      
                                                            (3)
                                                         
                                                         
                                                            L-operatur approvat għall-EBT jista’, bl-approvazzjoni tal-awtorità kompetenti, jestendi l-validità tal-kompetenza b’rabta mal-attivitajiet tal-linja tal-ajru:
                                                            
                                                                        (i)
                                                                     
                                                                     
                                                                        jew għal sentejn, soġġett għal valutazzjoni tar-riskju;
                                                                     
                                                                  
                                                                        (ii)
                                                                     
                                                                     
                                                                        jew għal 3 snin, soġġett għal proċess ta’ feedback għall-monitoraġġ ta’ operazzjonijiet tat-titjir tal-linja tal-ajru li jidentifika theddid għall-operazzjonijiet, jimminimizza r-riskji ta’ tali theddid, u jimplimenta miżuri għall-ġestjoni ta’ żbalji umani fl-operazzjonijiet.
                                                                     
                                                                  
                                                      
                                                            (4)
                                                         
                                                         
                                                            Għat-tlestija b’suċċess tal-evalwazzjoni tal-kompetenza b’rabta mal-attivitajiet tal-linja tal-ajru, il-bdot għandu juri livell aċċettabbli ta’ prestazzjoni fil-kompetenzi kollha osservati.
                                                         
                                                      
                                          
                                                (i)
                                             
                                             
                                                TAĦRIĠ TA’ FUQ L-ART
                                                
                                                            (1)
                                                         
                                                         
                                                            Kull 12-il xahar kalendarju, kull bdot għandu jwettaq:
                                                            
                                                                        (i)
                                                                     
                                                                     
                                                                        taħriġ tekniku fuq l-art;
                                                                     
                                                                  
                                                                        (ii)
                                                                     
                                                                     
                                                                        valutazzjoni u taħriġ dwar il-post fejn ikun jinsab u dwar l-użu tat-tagħmir kollu tal-emerġenza u tas-sikurezza li jkun qed jinġarr fuq l-inġenju tal-ajru.
                                                                     
                                                                  
                                                      
                                                            (2)
                                                         
                                                         
                                                            L-operatur jista’, bl-approvazzjoni tal-awtorità kompetenti u soġġett għal valutazzjoni tar-riskju, jestendi l-perjodu ta’ valutazzjoni u taħriġ dwar il-post fejn ikun jinsab u dwar l-użu tat-tagħmir kollu ta’ emerġenza u sikurezza li jinġarr fuq l-inġenju tal-ajru għal 24 xahar.”;
                                                         
                                                      
                                          
                              
                                    (d)
                                 
                                 
                                    jiddaħħal il-punt ORO.FC.232 li ġej:
                                    “ORO.FC.232 Suġġetti tal-valutazzjoni u tat-taħriġ tal-programm tal-EBT
                                    
                                                (a)
                                             
                                             
                                                L-operatur għandu jiżgura li kull bdot ikun espost għas-suġġetti tal-valutazzjoni u tat-taħriġ.
                                             
                                          
                                                (b)
                                             
                                             
                                                Is-suġġetti tal-valutazzjoni u tat-taħriġ għandhom ikunu:
                                                
                                                            (1)
                                                         
                                                         
                                                            derivati mid-data tas-sikurezza u minn dik operattiva li tintuża għall-identifikazzjoni ta’ oqsma għat-titjib u għall-prijoritizzazzjoni tat-taħriġ tal-bdoti bħala gwida għall-bini ta’ programmi xierqa tal-EBT;
                                                         
                                                      
                                                            (2)
                                                         
                                                         
                                                            imqassma fuq perjodu ta’ 3 snin bi frekwenza definita;
                                                         
                                                      
                                                            (3)
                                                         
                                                         
                                                            rilevanti għat-tip jew għall-varjant ta’ inġenju tal-ajru li fuqu jopera l-bdot.”;
                                                         
                                                      
                                          
                              
                                    (e)
                                 
                                 
                                    il-punt ORO.FC.235 (a) li ġej huwa sostitwit b’dan li ġej:
                                    “ORO.FC.235 Kwalifika tal-bdot sabiex jaħdem fi kwalunkwe sit tal-bdot
                                    
                                                (a)
                                             
                                             
                                                Il-kmandanti li l-kompiti tagħhom jeħtiġuhom jaħdmu fi kwalunkwe sit tal-bdot u jaqdu l-kompiti ta’ kobdot, jew il-kmandanti li huma meħtieġa jwettqu taħriġ jew kompiti ta’ kontroll, għandhom itemmu taħriġ u kontrolli addizzjonali, hekk kif speċifikat fil-manwal tal-operat. Il-kontroll jista’ jitwettaq flimkien mal-kontroll tal-profiċjenza tal-operatur preskritt fil-punt ORO.FC.230(b) jew fil-programm tal-EBT preskritt fil-punt ORO.FC.231.”.
                                             
                                          
                              
                  
                        (4)
                     
                     
                        L-Anness IV (il-Parti-CAT) huwa emendat kif ġej:
                        
                                     
                                 
                                 
                                    il-punt (c)(1) fil-parti CAT.IDE.A.185 huwa sostitwit b’dan li ġej:
                                    
                                                (1)
                                             
                                             
                                                “ tul il-25 siegħa preċedenti għall-ajruplani b’MCTOM ta’ aktar minn 27 000 kg u li nħarġilhom CofA individwali għall-ewwel darba fl-1 ta’ Jannar 2022 jew wara dik id-data; jew”.
                                             
                                          
                              
                  
                        (5)
                     
                     
                        L-Anness VI (il-Parti-NCC) huwa emendat kif ġej:
                        
                                     
                                 
                                 
                                    il-punt (b)(1) fil-punt NCC.IDE.A.160 huwa sostitwit b’dan li ġej:
                                    
                                                (1)
                                             
                                             
                                                “ tul il-25 siegħa preċedenti għall-ajruplani b’MCTOM ta’ aktar minn 27 000 kg u li nħarġilhom CofA individwali għall-ewwel darba fl-1 ta’ Jannar 2022 jew wara dik id-data; jew”.
                                             
                                          
                              
                  
                        (6)
                     
                     
                        L-Anness VIII (il-Parti-SPO) huwa emendat kif ġej:
                        
                                     
                                 
                                 
                                    il-punt (b)(1) fil-punt SPO.IDE.A.140 huwa sostitwit b’dan li ġej:
                                    
                                                “(1)
                                             
                                             
                                                tul il-25 siegħa preċedenti għall-ajruplani b’MCTOM ta’ aktar minn 27 000 kg u li nħarġilhom CofA individwali għall-ewwel darba fl-1 ta’ Jannar 2022 jew wara dik id-data; jew”.